ખરાબ પાણી આવતું હોવાને કારણે લોકોને કેટલી મુશ્કેલી થાય છે એનો અંદાજ સુધરાઈને નથી. લોકોના સ્વાસ્થ્યની સુધરાઈને જરાપણ પડી નથી એ દેખાઈ રહ્યું છે.’ આ બાબતે ફરિયાદ કરતાં વિલે પાર્લેના એક સ્થાનિક રહેવાસીએ મિડ-ડે LOCALને જણાવ્યું હતું કે ‘પીવાના પાણીમાંથી એટલી ખરાબ વાસ આવે છે કે આવા પાણીને પીવું શક્ય જ નથી. આવું ગંદું પાણી પીને લોકો બીમાર પડી રહ્યા છે તેમ છતાં સુધરાઈને એની જવાબદારીનો જરાપણ અહેસાસ નથી. લોકોના સ્વાસ્થ્ય પ્રત્યે આટલી બેજવાબદારી કેમ દાખવી શકાય એ સમજાતું નથી.